Shoprite verloor miljoene tydens Madiba se begrafnis | Maroela Media
Shoprite verloor miljoene tydens Madiba se begrafnis
The New Age het Maandag berig hoeveel geld die Shoprite-kettingwinkelgroep verloor het toe hulle in Desember hul deure vir ŉ dag lank toegemaak het vir oud-pres. Nelson Mandela se begrafnis.
“Kersfeesverkope vir Desember is geraak deur die sluiting van alle Shoprite-winkels in die land op 15 Desember vir Mandela se begrafnis,” het Shoprite in ŉ verklaring gesê. “Na beraming sou verkope van ongeveer R260 miljoen gegenereer word indien al die winkels op dié dag oop was.”
Massmart, wat onder andere Game, Makro en Builder’s Warehouse besit, het onlangs aangedui dat die groep sowat R200 miljoen verloor het toe hy sy winkels op dié dag gesluit het.
ŉ Hele aantal winkels het op die dag van Mandela se begrafnis hul deure gesluit. Pick n Pay is die enigste winkel wat oop gebly het, maar het gesê hulle gaan al hul wins vir dié dag aan liefdadigheid skenk.
Nelson Mandela shoprite
Man glo onbewus hy jaag teen 172km/h
Ag, hulle kry dit baie vinnig terug uit ons sakke. Die kanse dat hul daardie klomp geld sal verloor is nul
Jare was kettingwinkels elke Sondag en vakansiedag gesluit, en niemand het uitgewerk hoeveel ‘miljoene verlore gegaan het nie.’
Alles draai net om geld. Dis so jammer.
Buitendien hoef hulle net elke produk se prys met so R2 op te stoot, en siedaar!!!
Ek verstaan nie waaroor kla hulle nie ,, Niemand het die winkel groep gedwing om toe te wees nie dit was hul eie besluit ,, Nou hoe nou ?? ek is seker daai gelde sal vinnig weer verhaal word deur prys aanpassings van hul produkte ..
Nonsens! Wat die mense nie die Sondag gekoop het nie, het hulle op n ander dag gekoop. Hulle omset het nie met soveel gedaal nie.